Publication: Magyar Közlöny
Issue: MK-2002-81 (Year: 2002, Number: 81)
Era: 1990-2004
Section: 1. A Kormány a Miniszterelnöki Hivatalt vezetõ miniszternek a Magyar Köztársaság minisztériumainak felsorolásáról szóló 2002. évi XI. törvényben meghatározott, a
Paragraph Index: 97

2. Ez a határozat a közzététele napján lép hatályba, egyidejûleg a polgári nemzetbiztonsági szolgálatokat irányító tárca nélküli miniszter kijelölésérõl szóló 1036/2000. (V. 3.) Korm. határozat a hatályát veszti. Dr. Medgyessy Péter s. k., miniszterelnök A Kormány 1094/2002. (VI. 8.) Korm. határozata az érdekegyeztetés újraindításáról A Kormány kiemelt feladatának tekinti, hogy szorosan együttmûködjön a szakszervezetekkel és a munkáltatói érdekképviseletekkel. A Kormány felfogása szerint az érdekegyeztetés nem csupán a szociális partnerek tájékoztatása a Kormány elképzeléseirõl, nem elegendõ, ha a Kormány csak a szociális partnerek véleményének megismerésére törekszik. Ennél többre van szükség. A Kormány olyan tárgyalásokat kíván folytatni, amelyek során épít a szociális partnerek elképzeléseire, nagy gondot fordít közös álláspont kialakítására, azaz a megállapodás igényével tárgyal. A jóléti rendszerváltás célja, az európai életkörülmények kialakítása csak a szociális partnerek aktív közremûködésével valósítható meg. A Kormány tisztában van azzal, hogy a gyakran bonyolult viszonyok közepette számos, nem egyszer ellentétes érdeknek kell egyidejûleg megfelelni. Nyilvánvaló, hogy mindig minden érdek maradéktalan kielégítése nem lehetséges. Mindez nem jelentheti azonban azt, hogy a Kormány nyílt párbeszéd keretében ne törekedjen a konfliktusok feltárására és lehetõségek szerinti feloldására. Az érdekegyeztetés intézményes keretei 1988 decembere óta folyamatosan alakultak ki. Az elmúlt idõszakban az érdekegyeztetés gyakorlatát számos kritika érte. A Kormány kész az intézményes keretek változtatására, azonban a tényleges lépéseket a szociális partnerekkel közösen kívánja megtenni. Az új Kormány elsõ lépésként találkozni kíván a szakszervezetek és a munkáltatók képviselõivel.

Source: https://magyarkozlony.hu/hivatalos-lapok/f52221b2688b7d8d7023516a38e8a6acf3036f17/dokumentumok/c6fc795e381a6f4eeb49bb14a9f4bc2509de29f0/letoltes